Витјазевски лиман
Кубањски лимани () језеро је лиманског порекла у старој делти реке Кубањ, на југу Таманског полуострва. Налази се на западу Краснодарске покрајине Русије, неких 14 км северно од града Анапе и целом својом површином административно припада Анапском округу. Део је знатно пространије групације Кубањских лимана.

Површина акваторије је до 64 км², а максимална дубина воде не прелази 2 метра. Има троуглату форму са приближним димензијама од 16,5×13,5×7,5 км. Вода у лиману је слана, а слатка вода у језеро доспева искључиво као продукт атмосферских падавина или у време поводња када се у језеро прелива вода из оближњег рукавца Старог Кубања. На истоку се у лиман улива малена река Гостагајка (дужине тока од свега 35 км). Од Црног мора на југу га одваја уска Анапска коса изграђена од наслага кварцног песка са Кавказа, а чија ширина на том подручју износи око 600 метара. Морска вода се често прелива у језеро у време јаких олуја.

Дно језера прекривено је наслагама глиме обогаћене високим концентрацијама водоник-сулфида због чега се користи у терапеутске сврхе као пелоид (лековито блато). Дуж обала језера налази се неколико насељених места, а највеће међу њима је варошица Витјазево смештена на југоисточној обали. Северозападно од Витјазевског лимана се налази Кизилташки лиман од којег је одвојен уском Благовешченском косом.

Види још 
 Краснодарски крај
 Делта реке Кубањ
 Кубањски лимани
 Таманско полуострво

Референце

Спољашње везе 

 -{Лиманы Краснодарского края}-
 -{Словарь географических названий Краснодарского края}-
 -{Витјазевски лиман}-

Језера у Русији
Краснодарски крај
Црно море
Слив Кубања